Diari Oficial de la Generalitat Valenciana


Sumari del DOGV 6262, del 07-05-2010 (2010/5167)

RESOLUCIÓ de 21 d'abril de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Ibérica de Suspensiones, SL, per a una indústria de fabricació de molls helicoïdals per a l'automòbil al terme municipal de Nules.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6262

Data del DOGV
:   07-05-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/5167


Data del document
:   21-04-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 21 d'abril de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Ibérica de Suspensiones, SL, per a una indústria de fabricació de molls helicoïdals per a l'automòbil al terme municipal de Nules. [2010/5167]  
Vist l'expedient de referència incoat a l'empresa Ibérica de Suspensiones, SL, amb CIF L44962886 i domicili al polígon industrial sector II la Mina, de Nules (Castelló), s'emet aquesta resolució de conformitat amb els següents  
Antecedents de fet  
1. Amb data 28 de març de 2007 el director general de Qualitat Ambiental de la Conselleria de Territori i Habitatge dicta una resolució per la qual es concedeix a la mercantil Ibérica de Suspensiones, SL, l'autorització ambiental integrada per a la instal·lació de fabricació de molls helicoïdals per a la suspensió de l'automòbil ubicada al polígon industrial sector II la Mina, de Nules (Castelló), la qual queda inscrita en el Registre General d'Instal·lacions de la Comunitat Valenciana amb el número 065-07/AAI/CV.  
2. Amb data 3 de desembre de 2007 Pedro Armendáriz Barrondo, en representació de la mercantil Ibérica de Suspensiones, SL, presenta un certificat del tècnic director de l'execució del projecte en la qual s'especifica la conformitat de la instal·lació i l'activitat a l'autorització ambiental integrada atorgada a l'empresa amb data 28 de març de 2007.  
En aquest certificat es posen de manifest diverses modificacions pel que fa a la llista de focus d'emissió inclosa en l'autorització ambiental integrada:  
«- S'afig un nou focus, núm. 36, considerat com a focus d'emissió addicional, ja que únicament emet aire calent a l'atmosfera.  
- En dos focus d'emissió addicional, números 22 i 23, s'han instal·lat noves xemeneies, i s'han caracteritzat finalment com a focus d'emissió.  
- El focus d'emissió addicional núm. 33 s'ha catalogat com a focus d'emissió, i ja es va incloure dins dels últims mesuraments d'emissions realitzats.»  
3. Amb data 11 de gener de 2008 l'empresa presenta un escrit en el qual sol·licita l'aclariment de diverses condicions incloses en l'autorització ambiental integrada relatives a emissions atmosfèriques. En aquest escrit es qüestiona l'obligació de mesurar els contaminants zinc i níquel, ja que, tot i que s'han mesurat els valors d'aquests paràmetres en determinats focus, l'autorització ambiental integrada no els té en compte.  
Es remet l'esmentada qüestió al Servei de Protecció de l'Ambient Atmosfèric, el qual respon el següent:  
«Ja que l'empresa ha fet mesuraments de zinc i níquel en els focus 10, 26 i 27 en els quals el resultat no ha sigut nul [...], se suggereix la possibilitat de modificar l'autorització ambiental integrada incloent-hi l'obligatorietat de mesurament d'aquests paràmetres contaminants per als esmentats focus i indicant que les seues emissions seran tals que els nivells d'immissió d'aquests contaminants a l'exterior de l'activitat no han de sobrepassar la trentena part dels límits ambientals d'exposició professional per a agents químics publicats més recentment per l'Institut Nacional de Seguretat i Higiene en el Treball.»  
4. Amb data 6 de febrer de 2008 té entrada un escrit d'Isabel Sierra Aparici, en representació de la mercantil, mitjançant el qual comunica la variació en les quantitats produïdes de residus respecte dels valors autoritzats.  
5. Amb data 11 de febrer de 2009 l'empresa comunica noves variacions de les quantitats de residus produïdes.  
6. Amb data 13 de febrer de 2009 es remet una notificació a l'empresa de la resolució per la qual s'inicia un procediment de modificació d'ofici de l'autorització ambiental integrada que disposa.  
1396927554Així mateix, es remet la documentació presentada per l'empresa a l'Ajuntament de Nules a fi que aquest emeta un informe sobre la modificació, d'acord amb l'article 65 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental. L'Ajuntament de Nules no s'hi va pronunciar.  
7. Amb data 16 d'abril de 2009 es remet el tràmit d'audiència a l'interessat, sense que s'hagen presentat al·legacions per part de l'empresa.  
Als fets anteriors són aplicables els següents  
Fonaments de dret  
1. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, quan l'administració competent reba una comunicació sobre la intenció de dur a terme una modificació no substancial que puga suposar un increment de les emissions o dels abocaments, i per tant l'incompliment dels valors límit d'emissió que estableix l'instrument d'intervenció ambiental, ha d'iniciar un procediment de modificació d'ofici en els termes que estableix aquest títol.  
D'altra banda, d'acord amb l'article 59 de la Llei 2/2006, de 5 de maig, de prevenció de la contaminació i qualitat ambiental, desplegada pel Decret 127/2006, de 15 de setembre, l'autorització ambiental integrada pot ser modificada d'ofici quan l'òrgan que haja concedit l'autorització considere que hi ha circumstàncies que justifiquen la revisió o modificació del pronunciament recaigut en el tràmit d'avaluació ambiental.  
2. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del President de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que tinc assignades, resolc:  
Primer  
Modificar la Resolució de 28 de març de 2007 per la qual s'atorgava l'autorització ambiental integrada a l'empresa Ibérica de Suspensiones, SL, per a les seues instal·lacions de fabricació de molls helicoïdals per a l'automòbil, ubicades al polígon industrial sector II la Mina, de Nules (Castelló), inscrita en el Registre General d'Instal·lacions IPPC de la Comunitat Valenciana amb el número 065-07/AAI/CV.  
La modificació afectarà els aspectes següents:   
1. Valors límit d'emissió  
1.1. Emissions atmosfèriques  
S'han d'incloure en l'autorització els focus d'emissió a l'atmosfera F-33 i F-36, i la taula queda de la manera següent:  
  
\* \* \* \* \*  
  
Els nous focus han de complir les condicions incloses en l'autorització ambiental integrada concedida.  
A banda dels valors límit d'emissió inclosos en l'autorització ambiental integrada, s'inclou el valor límit per a l'opacitat, i la taula de valors límit d'emissió queda de la manera següent:  
Contaminants Límits d'emissió  
Partícules 30 mg/Nm³  
CO 625 mg/Nm³  
NOx (expressats com a NO2) 1000 mg/Nm³  
SO2 200 mg/Nm³  
COT 50 mg/Nm³  
Opacitat (escala de Bacharach) 2  
Pel que fa a les emissions de zinc i níquel procedents dels focus 10, 26 i 27, com també d'altres focus que puguen produir-les, seran tals que els nivells d'immissió d'aquests contaminants a l'exterior de l'activitat no han de sobrepassar la trentena part dels límits ambientals d'exposició professional per a agents químics publicats més recentment per l'Institut Nacional de Seguretat i Higiene en el Treball.  
3. Procediments i mètodes de gestió de residus  
3.1. Producció de residus  
La taula següent reflecteix les modificacions en la producció de residus:  
  
\* \* \* \* \*  
  
Contra aquesta resolució, que no posa fi a la via administrativa, es pot interposar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 21 d'abril de 2009.- El director general per al Canvi Climàtic: Jorge Lamparero Lázaro.